Indien die oorlog om siele te wen is soos die meeste sogenaamde Christen predikers dit uitbeeld, dan is die duiwel veel sterker, en baie meer effektief, in sy poging as wat God is. Dit is die enigste ander moontlikheid―tensy daar `n derde kategorie is wat die oorgrote meerderheid mense vervat. Dit moet egter `n kategorie wees wat nog nie erken is nie. Daar is een! ―God roep eenvoudig nie die massas van die mensdom vandag nie, maar Hy roep slegs `n aantal uitgesoektes!
In Matthéüs, het Christus se dissipels gevra: “Waarom spreek U tot hulle [die menigtes wat Hom gehoor het] deur gelykenisse?” (13:10). Sy antwoord som op hoe en met wat God roep: “Toe antwoord Hy en sê vir hulle: “Omdat dit aan julle gegee is om die verborgenhede van die koninkryk van die hemele te ken, maar aan hulle is dit nie gegee nie.” (vers 11). Die volgende paar verse versterk wat Hy bedoel het en verduidelik hoeveel in die wêreld die waarhede van God kan hoor (die “verborgenhede van die koninkryk”), maar dit nie begryp nie. Aangesien die oorgrote meerderheid van die mensdom nie getrek word deur die krag van God se Gees nie, is hul nie die vermoë gegee om God se Woord te verstaan nie.
Johannes 14:17 verduidelik hoe diegene wat bekering nader, begin vind dat hulle die dinge van die Here duidelik kan sien. Merk op wat Christus gesê het wanneer Hy met sy dissipels gepraat het oor die Heilige Gees, wat hul binnekort sou ontvang: “…die Gees van die waarheid wat die wêreld nie kan ontvang nie, omdat dit Hom nie sien en Hom nie ken nie; maar julle ken Hom, omdat Hy by julle bly en in julle sal wees…”
God is nie besig om `n stoeigeveg te verloor, oor dit waaroor Hy duidelik volle beheer het nie. Hy weet presies wat Hy doen en die prag van Sy plan kan verstaan word. Wees verseker dat geen ware God sou ooit kies om die oorgrote meerderheid wat nog ooit gelewe het, te verdoem, sonder om hulle `n volle geleentheidvir redding te gee nie. So `n God sou nooit waardig wees om gevolg te word nie. Hy sou `n onregverdige monster wees wie se primêre doelwit die besigheid van verdoemenis is!
Neem dan tyd om al ons boeke, boekies en artikels te lees wat handel oor geloof, bekering, doping en die mens se potensiaal, sowel as die bewyse van God se bestaan, Sy Woord en Sy Kerk. Baie― in der waarheid, alles― is vir u op die spel, indien God u nou roep.
Neem elke stap versigtig. Volg die pas wat reg is vir u, maar moet nie onnodiglik uitstel, slegs omdat u nog nie innig of dikwels genoeg gevra het vir die “geskenk” van bekering nie (II Tim. 2:25; Hand. 11:18). Wees versigtig dat u nie in dieselfde patroon verval as die wêreld nie, wat wag vir `n betowerende gevoel dat “nou die tyd is” nie.